પાટણ નગરપાલિકામાં વીસ વર્ષ બાદ સંપૂર્ણ બહુમતી સાથે સત્તાના સૂત્રો સંભાળ્યા બાદ માત્ર બે વર્ષના સમયગાળામાં શાસક પક્ષના સભ્યો પદને લઈને બે ભાગમાં વહેંચાઈ જવા પામ્યા છે જેને લઈને વિવિધ સમિતિઓના ચેરમેનો સામે અવાર નવાર અવિશ્વાસની દરખાસ્ત રજુ કરવાનો દોર ધમધમતો બનતા પાલિકા પ્રમુખની અગાઉ જે વરણી થઈ હતી તેમને પદ પરથી હટાવી નવીન પાલિકા પ્રમુખની વરણી કરવામાં આવી છે તો કારોબારી ચેરમેન સામે પણ અવિશ્વાસની દરખાસ્ત જૂથ વાદને લઈને કરવામાં આવતા તેમને પણ પદ પરથી હટાવી અન્ય સભ્યની કારોબારી ચેરમેન તરીકે વરણી કરવામાં આવી છે ત્યારે પક્ષના જ બે જૂથો સામ સામે આવી જતા અને વિરોધ પક્ષનો સહારો લઈ કેટલાક સભ્યો અવિશ્વાસની દરખાસ્તને મામલે સમગ્ર મામલો વણસી જવા પામ્યો છે તો અંદરો અંદર લડાઈને લઈને શહેરનો સર્વાંગી વિકાસ ખોરંભે ચડતા શહેરીજનો પણ રોડ, રસ્તા, વીજળી સહિતના અનેક પ્રશ્નોને લઈને મુશ્કેલીમાં મુકાઈ જવા પામ્યા છે ત્યારે કોંગ્રેસના જ બે જૂથોના સભ્યો વારંવાર નગરપાલિકામાં એકબીજા ઉપર અવિશ્વાસની દરખાસ્તો તેમજ ભ્રષ્ટાચારના આક્ષેપો કરતા અને પક્ષ દ્વારા જે સૂચન કરવામાં આવે છે તે મુજબ સભ્યો વર્તન ન કરતા હોઈ જેના કારણે આજે પાટણ નગરપાલિકાના કોંગ્રેસ પક્ષના નેતા મહેન્દ્રભાઈ કે. પટેલે તેઓના હોદ્દા પરથી ગુજરાત કોંગ્રેસ સમિતિના પ્રમુખ ભરતસિંહ સોલંકીને રાજીનામું ઘરી દેતા પાટણ પાલિકામાં હડકંપ મચી જવા પામ્યો છે.